Wat is ALS, die siekte waaraan Joost van der Westhuizen ly? Is dit al soort motorneuron-siekte, of is daar ander? Hoe begin dit en hoe versprei dit na ander senuselle? Het rugbyspelers 'n groter kans om dit te kry? Kan stamselbehandeling help? 'n Motorneuronsiektes-spesialis verduidelik meer oor motorneuronsiektes.
Waar staan ons met Covid in Suid-Afrika? In watter provinsies het dit reeds die kruin bereik, en hoe weet ons dit? Het die inperkings die kruine in die provinsies verlaag? Wat kan Suid-Afrika verwag met 'n tweede golf? Steur die regering hulle enigsins aan die meer akkurate voorspellings deur PANDA? Marí Hudson praat met een van die lede van PANDA oor die voorspellings en modelle. PANDA (Pandemic Data & Analysis) is 'n groep aktuarisse, ingenieurs, dokters en ander beroepsmense wat hulle kundigheid saamvoeg.
Wat is die verskil tussen virustoetse en teenliggaamtoetse vir Covid-19? Wat gaan aan met die staat se getalm met goedkeuring van teenliggaamtoetse wat in 'n laboratorium gedoen word? En waarom wil die staat sekere inligting nie bekend maak nie? Is hier 'n teenliggaam-slang in die gras? Marí Hudson het navorsing gedoen, en belig die kwessie van alle kante.
Die nuwe Coronavirus is 'n geslepe derduiwel. Hy kan mense op verskillende maniere siek maak, en buiten die longe, bloedstolling en die senustelsel, verkeie ander organe en stelsels aantas. Dis veral die virus se uitwerking op die pankreas, tiroïed en hipofise wat dokters laat dink, en moontlik verklaar waarom mense wat oorgewig is en diabetes het, makliker ernstig siek word. Marí Hudson praat met prof. Tess van der Merwe, 'n endokrinoloog, oor die uitwerking van Covid op die organe, en hoe dit plaasvind.
Italië het 'n neuro-COVID-eenheid om aandag te gee aan die langtermyn gevolge van Covid-19 op die brein en die senustelsel. Die verlies aan reuk en smaak is weens die virus se regstreekse uitwerking op die senustelsel. Marí Hudson praat met dr. Eugene Allers, 'n psigiater, oor die impak van Covid op die brein en senustelsel, en die lang 'stert' van Covid.
Die voorspellingsmodelle vir COVID-sterftes in Suid-Afrika en die wêreld het die sterftes geheel en al oorskat. Waarom? 'n Groep aktuarisse, ingenieurs, dokters en ander beroepsmense wat hulle kundigheid saamvoeg in PANDA (Pandemic Data & Analysis), baseer hulle voorspellings, wat uitsonderlik in die kol is, op 'n spesifieke S-kurwe. Marí Hudson gesels met een van die lede van PANDA, wat verduidelik hoe die voorspellingsmodel werk, hoe COVID verder in Suid-Afrika sal verloop en waarom hulle voorspel dat die sterftesyfer op sowat 11 000 sal draai en nie by 320 000 of selfs by 80 000 of 44 000 nie.
Hoe belangrik, akkuraat en betroubaar is COVID-19-toetse? Hoe toets mens vir COVID-19? Wat kan uit positiewe en negatiewe uitslae afgelei word? Is dit die alfa en omega van voorkoming en behandeling? Marí Hudson gesels met 'n virologiese patoloog om antwoorde op hierdie vrae te vind.
Twee dokters op Stellenbosch se benadering met Covid-pasiënte konsentreer op vroeë behandeling met gewone en plaatjiegerigte antistolmiddels, asook 'n spesifieke middel om bestaande stolsels op te los. Die sukses van die benadering kan nie geïgnoreer word nie, al is dit nog net op 22 pasiënte toegepas. Bring die benadering nuwe hoop? Waar pas stolling in die COVID-siektebeeld in? Marí Hudson probeer om antwoorde op vrae te vind oor die werking van die virus, en die jongste behandelingstrategieë.
Hoe veilig is dit om jou kind terug te stuur skool toe? 'n Kinderlong-spesialis het die antwoord, Word kinders baie siek van Covid? Is hulle die draers van die virus wat almal sal aansteek? Wat van kinders met asma, of kinders met ander siekteprobleme? Hoe groot is die kans werklik dat kinders ernstig siek kan word van Covid?
Hoe veilig is dit vir dokters en nie-COVID-pasiënte in hospitale? Is dit veilig vir chirurge om met nie-N95-maskers te opereer? Hoe lank word waglyste vir operasies omdat so baie operasies buiten noodgevalle feitlik stilstaan, terwyl sommige hospitale byna leeg staan? Is die klem op COVID-19 oordrewe? Wat van alle ander siektes buiten COVID-19? Het ons al meer inligting om beter voorspellings te maak? Marí Hudson probeer antwoorde op die vrae vind. Sy gesels met die verteenwoordiger van dokters in Suid-Afrika en met die verteenwoordiger van alle chirurge in die land.